Martin David Holley

Martin David Holley (født 31. desember 1954 i Pensacola i Florida i USA) er en amerikansk katolsk geistlig og emeritert biskop av Memphis.

Liv og virke

Prest
Martin David Holley ble ordinert til prest den 8. mai 1987 for bispedømmet Pensacola-Tallahassee.

Hjelpebiskop i Washington 2004-2016
Den 18. mai 2004 utnevnte pave Johannes Paul II ham til titulærbiskop av Rusibisir og hjelpebiskop i Washington. Erkebiskopen av Washington, kardinal Theodore Edgar McCarrick, bispeviet ham den 2. juli samme år; medkonsekratorer var biskop av Pensacola-Tallahassee, John Huston Ricard SSJ, og hjelpebiskop emeritus av Washington, Leonard James Olivier SVD.

Biskop av Memphis 2016-2018
Pave Frans utnevnte ham til biskop av Memphis den 23. august 2016. 

Innsettelsen i embedet fant sted den 19. oktober samme år. Noen måneder etter hans ankomst i 2016 ba Holley om oppsigelsesbrev fra alle bispedømmets sogneprester. Deretter utnevnte han dem alle på nytt som «sogneadministratorer». Dette trekket tillot Holley til senere å forflytte prester til nye menigheter uten at de selv hadde gått med på dette - en sogneprestutnevnelse i den katolske kirke er etter kirkelovens kan 520 til et fast embede. En sogneadministrator er derimot såsom en umiddelbart bevegelig og fri brikke på sjakkbrettet. Biskop Holley brukte denne administrative manøver til i løpet av sin første måned i embedet å flytte på omtrent 75% av pastorene i bispedømmet. Han oppga aldri noen grunn for forflytningene. Klage ble sendt til den apostoliske nuntius til USA, erkebiskop Christophe Pierre. Holley utnevnte også den kanadiske monsignore Clement J. Machado til generalvikar, moderator for kurien og kansellist for bispedømmet. I januar 2018, med henvisning til pengenød, kunngjorde bispedømmet nedleggelsen av de ti skolene tilhørende dets nettverk av Memphis Jubilee Catholic Schools, etablert i 1999 for å betjene barn fra fattige familier.

I juni 2018, som svar på klager fra bispedømmet, så vel som en nedgang i donasjoner fra sognene, sendte Vatikanet erkebiskopene Wilton Gregory og Bernard Hebda som apostoliske visitatorer Memphis. I løpet av sine tre dager i Memphis møtte de to erkebiskopene flere dusin prester. Noen dager etter visitasen sa Machado opp alle sine tre stillinger i bispedømmet. Undersøkelsesresultatene fra besøket ble aldri offentliggjort.

Avsettelse
Den 24. oktober 2018 fjernet pave Frans ham fra embetet.

I følge noen kilder hadde paven en gang tidligere i 2018 bedt Holley om å søke avskjed fra sitt bispeembede, men at Holley hadde nektet å etterkomme det. Vatikanets kunngjøring av avskjedigelse i oktober 2018 oppgav at pave Frans hadde gjort dette på grunn av vanstyre. Pave Frans utnevnte samtidig erkebiskop Joseph Kurtz av Louisville som apostolisk administrator for å ha tilsyn med bispedømmet inntil en ny biskop var kommet på plass. 

Den 25. oktober sa biskop Holley til Catholic News Agency at Vatikanet hadde avsatt ham som følge av en vendetta mot ham fra emeritert erkebiskop av Washington kardinal Donald Wuerl og nuntius og erkebiskop Christophe Pierre. I følge Holley hadde han i 2021 frarådet pave Benedikt XVI mot å utnevnte Wuerl til Pavestolens statssekretær, og at Wuerl ville hevne seg. Holley nektet på at påstander om seksuelt misbruk var sanne, og likeså at han ikke hadde misligholdt bispedømmets finanser. Som svar på Holleys anførsler, sa en talsmann for kardinal Wuerl at den apostoliske visitasjonen hadde resultert i Holleys avsettelse.

Den 5. mars 2019 utnevnte pave Frans biskop David Prescott Talley til ny biskop av Memphis.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Pave Benedikt XV (1854-1922) *1907
 Pave Pius XII (1876-1958) *1917
 Kardinal Francis Joseph Spellman (1889-1967) *1932
 Kardinal Terence James Cooke (1921-1983) *1965
 Kardinal Theodore Edgar McCarrick (1930- ) *1977
 Biskop Martin David Holley (1936-2003) *1997

Referanser

Katolske biskoper fra USA
Linjen Rebiba
Personer fra Pensacola